návrh všeobecne záväzného predpisu určovania ekonomicky oprávnených nákladov viazaných na realizáciu výkonov DOPRAVY vo verejnom záujme

Vymedzenie pojmov, účelu a  pôsobnosti Predpisu na určovanie ekonomicky oprávnených nákladov (ďalej len „EON“), viazaných na realizáciu výkonov dopravy vo verejnom záujme (ďalej len „Predpis“)

1/ EON viazané na realizáciu výkonov vo verejnom záujme, sú náklady, ktoré vznikajú dopravcovi(1) v dôsledku zabezpečovania výkonov dopravných služieb, podľa zmluvy o výkonoch vo verejnom záujme, (ďalej len „zmluva“), ktorú uzatvára objednávateľ(2) výkonov vo verejnom záujme a dopravca, v zmysle zákona č. 168/1996 Z. z. o cestnej doprave § 7 ods.4 § 15 v znení neskorších predpisov, zákona č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní, v znení neskorších predpisov § 30, zákona č. 258/1993  Z. z. o ŽSR § 20 v znení neskorších predpisov.

2/ Účel Predpisu je v stanovení záväzného postupu pri kalkulácií EON, na základe kalkulačných podkladov a jeho cieľ spočíva v preukázaní nároku dopravcu na úhradu straty z realizácie výkonu dopravných služieb podľa zmluvy (§ 30 ods. 3 zákona č. 164/1996 Z. z, § 20 ods. 8 zákona č. 258/1993 Z .z., § 15 ods. 1 zákona č. 168/1996 Z. z., § 4 ods. 6 zákona č. 231/1999 Z. z.).

3/ Pôsobnosť Predpisu sa vzťahuje na všetkých verejných dopravcov, ktorí vykonávajú alebo budú vykonávať(3)  pravidelnú verejnú hromadnú prepravu osôb a majú alebo budú mať uzavretú zmluvu s ich objednávateľom.

Povinnosť kalkulácie EON

1/ Kalkulácia ekonomicky oprávnených nákladov, pre jednotlivé druhy pravidelnej verejnej hromadnej prepravy osôb a ich vykazovanie, sa viaže na prevádzkovú povinnosť dopravcu realizovať dopravný výkon vo verejnom záujme, v zmysle zmluvy. Výsledky kalkulácie dopravca spracuje v štruktúre kalkulačných vzorcov, ktoré sú špecifické pre jednotlivé druhy verejnej osobnej dopravy.

2/ Povinnou súčasťou zmluvy je dopravcom predložená plánovaná kalkulácia EON objednaného dopravného výkonu za celé obdobie, na ktoré sa zmluva uzatvára.

 Postup pri kalkulovaní EON
1/  Plánovaná výška EON sa stanoví hodnotou (Sk) pripadajúcou na jednotku dopravného výkonu verejnej osobnej dopravy (1 vlkm, vozidlokm) a celkovou hodnotou (Sk) vzťahujúcou sa na celkový objem dopravného výkonu.

(1)	Podľa zákona č. 258/1993 Z. z. v znení neskorších predpisov, zákona č. 168/1996 Z. z. v znení neskorších predpisov, zákona č. 164/1996 Z. z. v znení neskorších predpisov
(2)	štát alebo územný správny celok
(3)	v zmysle zákona č. 263/1999 Z. z. o verejnom obstarávaní a o zmene a doplnení niektorých zákonov

2/  Kalkulácia EON sa riadi zákonom č. 18/1996 Z. z. o cenách, v znení zákona č. 196/2000 Z. z.  a vyhláškou MF SR č. 87/1996 Z.z v znení neskorších predpisov. Podkladom pre kalkuláciu EON na nasledujúce zmluvné obdobie sú výsledky alebo predbežné výsledky kalkulácie minulého zmluvného obdobia. Vývoj EON pre nasledujúce zmluvné obdobie je podložený očakávanými zmenami rastu cien nákladových vstupov, daňovou legislatívou, predpokladanou zmenou výkonov, zmenou počtu zamestnancov a pod., čo sa uvedie v zdôvodnení nárastu resp. zmien jednotlivých kalkulačných položiek.		

3/  Výšku EON za minulé zmluvné obdobie tak uplatní dopravca, ako podklad pre kalkuláciu EON na zmluvné obdobie nasledujúce s tým, že zdokumentovaný nárast vlastných nákladov vychádza  z ustanovenia § 2 ods.3 písm. a) zákona č. 18/1996 Z. z o cenách v znení zákona č. 196/2000 Z.z. a stanoví sa nasledovným postupom:4/

EONn  -	ekonomicky oprávnené náklady pre nasledujúce obdobie (Sk)
			(budúce obdobie, pre ktoré sa kalkulujú EON – kalendárny rok)
EONm	-	ekonomicky oprávnené náklady v minulom období (Sk)
			(obdobie predchádzajúce nasledujúcemu obdobiu – kalendárny rok)
EONp	-	ekonomicky oprávnené náklady v predminulom období (Sk)
			(obdobie predchádzajúce minulému obdobiu – kalendárny rok)
nm		-	jednotkový náklad i-tej položky v minulom období (Sk/km)
np		-	jednotkový náklad i-tej položky v predminulom období (Sk/km)
fr		-	index rastu i-tej položky 
V		-	objednaný dopravný výkon vo verejnom záujme (km)
I		-	index inflácie pre nasledujúce obdobie uvedený v zákone o štátnom rozpočte
Fr		-	index rastu celkových ekonomicky oprávnených nákladov  (iEON)

4/  Plánovaná výška EON nesmie presiahnuť sumu kalkulovaných položiek kalkulačného vzorca, odvodenú od zmeny indexu inflácie pre zmluvné obdobie, vo väzbe na index rastu celkových ekonomicky oprávnených nákladov.

4/ Nákladová položka „odpisy“ je vyňatá z postupu stanovenia rastu EON (zamedzí sa tak možným disproporciám  pri obnove  napr. vozidlového parku)

Nárokovanie a vyhodnocovanie EON
1/  Postup pri preukazovaní nárokovanej výšky EON korešponduje s postupom pri uzatváraní zmluvy medzi zmluvnými partnermi. Predmetom vyhodnotenia zmluvy je dokladovanie plnenia predmetu zmluvy, vrátane kvantifikácie EON viazaných na výkony vo verejnom záujme za zmluvné obdobie.

2/ Pri konečnom vyhodnocovaní výšky EON, za zmluvné obdobie, si dopravca môže uplatňovať u objednávateľa (MDPT SR, orgány miestnej verejnej správy) vyšší objem EON oproti plánovanej výške, v prípade nepredvídaného nárastu EON ním nezavineného. Dopravca predloží kvantifikáciu nárastu EON podľa predmetných položiek aj so zdôvodnením, v termíne do konca 3. mesiaca nasledujúceho obdobia.

3/  Objednávateľ môže stanoviť povinnosť vykazovania EON v rozlíšení na variabilné a fixné náklady.

Kontrola vykazovania EON

1/  Výšku nákladových položiek EON, v zmysle § 2 ods. 3 písm. a  zákona č. 18/1996 Z. z. o cenách v znení zákona č. 196/2000 Z.z., zdokumentovanú medziročným vývojom cien nákladových vstupov, odsúhlasí príslušný objednávateľ v rámci svojich kompetencií.

2/  Príslušný objednávateľ kontroluje oprávnenosť vynakladania EON a ich výšky v spojitosti s plnením záväzkov dopravcu vyplývajúcich zo zmluvy na základe ustanovení uvedených v zmluve a to.
a)	správnosť kalkulácie EON za predchádzajúci rok
b)	opodstatnenosť výšky EON,  viažucich sa na nasledujúce obdobie uzatvorenia zmluvy 
c)	väzbu čerpania EON na výkony vo verejnom záujme, v zmysle zmluvy, podľa jednotlivých kalkulačných položiek
d)	spôsob evidencie ďalších dokladov používaných dopravcom na stanovenie výšky EON –a ich opodstatnenosť, v zmysle zákona č. 18/1996 Z. z. o cenách v znení zákona č. 196/2000 Z.z.  a vyhlášky MF SR č. 87/1996 Z. z. v znení neskorších predpisov.

3/  Plánovaná kalkulácia EON na budúce zmluvné obdobie (spravidla kalendárny rok), slúži ako podklad pre uzatváranie zmluvy a tvorí jej prílohu.

Poznámka: Všeobecne záväzný predpis je možné uplatniť v rámci zákona o verejnej osobnej doprave, ktorého predloženie sa predpokladá v r. 2002. Zákon o verejnej doprave stanoví v súlade s reformou verejnej správy zmenu kompetencií v oblasti objednávania výkonov vo verejnom záujme. Špecifiká jednotlivých druhov dopravy budú v oblasti kalkulácie predmetom zmluvy o výkonoch vo verejnom záujme  súlade s požiadavkami MF SR v rozlíšení na prímestskú a mestskú hromadnú dopravu, železničnú osobnú dopravu na regionálnych dráhach.